stanford-oval/wikipedia huggingface dataset:
เมืองนครพนม
ประวัติศาสตร์ > เมืองมรุกขนครภายใต้อิทธิพลของอาณาจักรเวียงจันทน์และอาณาจักรดั่ยเหวียต

ในปลายพุทธศตวรรษที่ 23 เจ้าญวนเหนือตระกูลจิ่ญ [en]ขยายอิทธิพลสู่ที่ราบสูงเชียงขวาง [en]และลุ่มน้ำโขงแทนที่เจ้าญวนใต้ตระกูลเหงียน เอกสารกวีเหิป (เวียดนาม: Tư liệu Quy Hợp) ระบุว่า เมืองมรุกขนครได้นำช้าง 2 ตัวมาถวายเป็นเครื่องราชบรรณาการที่ด่านกวีเหิปในปี พ.ศ. 2296 เมืองมรุกขนครถวายบรรณาการอีกครั้งในปี พ.ศ. 2302 และ พ.ศ. 2319 ทว่าอิทธิพลของเจ้าญวนใต้ตระกูลเหงียนมิได้หมดไปจากอาณาจักรเวียงจันทน์อย่างสิ้นเชิง ดั่ยนามถึกหลุก [en] (จื๋อฮ้าน: 大南寔錄) ส่วนเตี่ยนเบียน (จื๋อฮ้าน: 前編) เล่มที่ 10 ระบุว่า อาณาจักรเวียงจันทน์ได้ถวายบรรณาการต่อเจ้าญวนใต้เหงียน ฟุก ควาต [en]ในปี พ.ศ. 2304
เมื่อพระบรมราชา (เอวก่าน) ถึงแก่อนิจกรรมในปี พ.ศ. 2308 ได้เกิดความขัดแย้งขึ้นระหว่างพระนครานุรักษ์ (คำสิงห์) บุตรเขยของพระบรมราชา (เอวก่าน) ซึ่งพระไชยเชษฐาธิราชที่ 2 ทรงแต่งตั้งให้เป็นเจ้าเมืองลำดับถัดมา และท้าวกุแก้ว บุตรของพระบรมราชา (เอวก่าน) ซึ่งแยกตัวออกไปตั้งเมืองใหม่ชื่อว่า "เมืองมหาชัยกองแก้ว" พระนครานุรักษ์ (คำสิงห์) ขอให้เวียงจันทน์ส่งกองทัพมาช่วยปราบปราม แต่ปราบไม่สำเร็จ พระนครานุรักษ์ (คำสิงห์) จึงนำเครื่องราชบรรณาการไปถวายต่อเจ้าญวนใต้ที่เมืองฟู้ซวน [en]เพื่อขอกองทัพมาช่วยเหลือ กองทัพเจ้าญวนใต้มาถึงเมืองคำเกิดในระหว่างเดือนพฤศจิกายนถึงธันวาคม ท้าวกุแก้วทราบข่าวจึงเดินทางไปยังเมืองคำเกิดและแอบอ้างเป็นกรมการเมืองจากเมืองมรุกขนคร กองทัพเจ้าญวนใต้หลงเชื่อจึงร่วมกับฝ่ายเมืองมหาชัยกองแก้วตีเมืองมรุกขนครแตก พระนครานุรักษ์ (คำสิงห์) อพยพชาวเมืองมาตั้งอยู่ที่ฝั่งขวาแม่น้ำโขง
พระนครานุรักษ์ (คำสิงห์) ได้ขอความช่วยเหลือจากเวียงจันทน์อีกครั้ง กองทัพเวียงจันทน์และมรุกขนครเข้าปะทะกับกองทัพเจ้าญวนใต้ในหาดทรายแห่งหนึ่งกลางแม่น้ำโขง ฝ่ายเวียงจันทน์และมรุกขนครได้รับชัยชนะ พระยาเชียงสาแม่ทัพเวียงจันทน์ได้ทำการประนีประนอมโดยขอให้ฝ่ายพระนครานุรักษ์ (คำสิงห์) ไปตั้งเมืองใหม่ที่บ้านเวินทรายใกล้กับเมืองเวียงจันทน์ และให้ท้าวกุแก้วขึ้นเป็นพระบรมราชา (กุแก้ว) เจ้าเมืองมรุกขนครแทน แต่ให้ย้ายเมืองมาตั้งอยู่ฝั่งขวาแม่น้ำโขงในปี พ.ศ. 2309
ประวัติศาสตร์ > การเข้าสู่ปริมณฑลแห่งอำนาจของสยาม

บทความหลัก: สงครามเวียงจันทน์ พ.ศ. 2321
ในปี พ.ศ. 2321 สมเด็จพระเจ้ากรุงธนบุรีมีพระราชโองการให้สมเด็จเจ้าพระยามหากษัตริย์ศึกและเจ้าพระยาสุรสีห์ (บุญมา) นำทัพไปตีเมืองเวียงจันทน์ เพื่อตอบโต้กรณีที่เจ้าพระวอถูกสังหารโดยฝ่ายเวียงจันทน์ เจ้าพระยาสุรสีห์ (บุญมา) นำกองทัพสยามขึ้นไปตามแม่น้ำโขงเพื่อตีเมืองต่างๆ ตั้งแต่จำปาศักดิ์ไปจนถึงเวียงจันทน์ ซึ่งรวมถึงเมืองมรุกขนคร พระบรมราชา (กุแก้ว) หลบหนีไปอยู่ที่เมืองคำเกิดและคำม่วนเป็นเวลา 5-6 เดือน ก่อนจะกลับมาที่เมืองมรุกขนครและสวามิภักดิ์ต่อสยาม เมืองมรุกขนครจึงตกอยู่ภายใต้ปริมณฑลแห่งอำนาจของอาณาจักรธนบุรีและอาณาจักรรัตนโกสินทร์ที่สืบทอดต่อมาในปี พ.ศ. 2325 ในขณะเดียวกัน อาณาจักรดั่ยเหวียต [en]ก็ยังคงถือว่าเมืองมรุกขนครเป็นรัฐบรรณาการของตน โดยมีเอกสารแจ้งให้พระบรมราชา (พรหมา) ถวายบรรณาการในปี พ.ศ. 2329
ประวัติศาสตร์ > การสร้างเมืองนครพนม

ปี พ.ศ. 2329 พระบรมราชา เจ้าเมืองมรุกขนครได้เห็นว่าการที่เมืองมรุกขนครตั้งอยู่ที่บ้านธาตุน้อยศรีบุญเรือง ริมห้วยบังฮวกมาเป็นเวลาถึง 20 ปีแล้วนั้น ถูกน้ำเซาะตลิ่งโขงพังและบ้านเรือนราษฎรเสียหาย จึงได้ย้ายเมืองขึ้นไปตั้งทางเหนือตามลำแม่น้ำโขงที่บ้านหนองจันทน์ ห่างจากจังหวัดนครพนมไปทางใต้ประมาณ 3 กิโลเมตร ต่อมาพระบาทสมเด็จพระพุทธยอดฟ้าจุฬาโลกมหาราช ได้ทรงพระกรุณาโปรดเกล้าฯ ให้เปลี่ยนนามเมืองเมือง จาก "เมืองมรุกขนคร" เป็น "เมืองนครพนม"
ชื่อนครพนมนั้นมีข้อสันนิษฐานไว้ 2 ประการ คือ คำว่า "นคร" หมายถึง เมืองที่เคยเป็นเมืองลูกหลวงมาก่อน และเป็นเมืองที่มีความสำคัญทางประวัติศาสตร์ ส่วนคำว่า "พนม" มาจาก พระธาตุพนม ปูชนียสถานที่อยู่คู่บ้านคู่เมืองมาช้านาน บางตำราก็ว่า เดิมเมืองมรุกขนครมีอาณาเขตกินไปถึงดินแดนฝั่งซ้ายของแม่น้ำโขงซึ่งมีภูเขาสลับซับซ้อนมากมาย จึงนำคำว่า "พนม" ซึ่งแปลว่าภูเขามาใช้ ส่วนคำว่า "นคร" เป็นการดำรงชื่อเมืองไว้ คือ เมืองมรุกขนคร จึงนำคำว่าพนมมาต่อท้ายคำว่านคร เป็น "นครพนม" ซึ่งหมายถึงหมายถึง "เมืองแห่งภูเขา" นั่นเอง
ประวัติศาสตร์ > ภายใต้การปกครองของสยาม

ปี พ.ศ. 2338 ได้เกิดศึกพม่าทางเมืองเชียงใหม่ พระบรมราชาเจ้าผู้ครองเมืองนครพนมได้ไปออกศึกในครั้งนี้ด้วย ได้บริโภคผักหวานเบื่อจนถึงแก่อนิจกรรมที่เมืองเถิน ท้าวสุดตา ซึ่งเป็นพี่ชายของพระมเหสีของพระบรมราชา จึงได้นำเครื่องราชบรรณาการลงไปเฝ้ารัชกาลที่ 1 พระบาทสมเด็จพระพุทธยอดฟ้าจุฬาโลกมหาราชจึงได้ทรงพระกรุณาโปรดเกล้าฯ ให้ท้าวสุดตาเป็นผู้ครองเมืองนครพนม
รายพระนามและรายนามเจ้าเมือง

| ลำดับ> เมืองมรุกขนคร | ชื่อ> เมืองมรุกขนคร | เริ่มต้น (พ> ศ.).เมืองมรุกขนคร | สิ้นสุด (พ> ศ.).เมืองมรุกขนคร | หมายเหตุ> เมืองมรุกขนคร |
| --- | --- | --- | --- | --- |
| - | พระบรมราชา (เอวก่าน) | หลัง 2281 | 2308 | ขึ้นครองเมืองศรีโคตรบูรณ์ในปี พ.ศ. 2281 |
| - | พระนครานุรักษ์ (คำสิงห์) | 2308 | 2309 |  |
| - | พระบรมราชา (กุแก้ว) | 2309 | 2321 |  |
| - | พระบรมราชา (พรหมา) | 2321 | 2329 |  |
เมืองนครพนม
| 1 | พระบรมราชา (พรหมา) | 2329 | 2338 |  |
| 2 | พระบรมราชา (สุดตา) | 2339 | 2347 |  |
| 3 | พระบรมราชา (อุ่นเมือง) | 2348 | 2348 |  |
| 4 | พระบรมราชา (มัง) | 2349 | 2370 |  |
ว่างตำแหน่ง 2370–2373
| 5 | พระสุนทรราชวงศาฯ (เจ้าฝ่ายบุต) | 2373 | 2395 | ว่าราชการเมืองนครพนมและเมืองยโสธร |
| 6 | พระพนมนครานุรักษาธิบดี ศรีโคตรบูรณ์หลวง (จันโท) | 2396 | 2398 | ดำรงตำแหน่งว่าที่เจ้าเมือง |
| 6 | พระพนมนครานุรักษาธิบดี ศรีโคตรบูรณ์หลวง (จันโท) | 2398 | 3 พฤศจิกายน 2410 |  |
| 7 | พระพนมนครานุรักษ์สิทธิศักดิ์เทพฤายศ ทศบุรีศรีโคตรบูรณ์หลวง (อรรคราช) | 2411 | 2413 | ดำรงตำแหน่งว่าที่เจ้าเมือง |
| 7 | พระพนมนครานุรักษ์สิทธิศักดิ์เทพฤายศ ทศบุรีศรีโคตรบูรณ์หลวง (อรรคราช) | 2413 | 31 มีนาคม 2414 |  |
| 8 | พระพนมนครานุรักษ์สิทธิศักดิ์เทพฤายศ ทศบุรีศรีโคตรบูรณ์หลวง (เลาคำ) | 2415 | 1 พฤศจิกายน 2423 |  |
| 9 | พระพนมนครานุรักษ์สิทธิศักดิ์เทพฤายศ ทศบุรีศรีโคตรบูรณ์หลวง (บุญมาก) | 2423 | 26 กันยายน 2426 | ดำรงตำแหน่งว่าที่เจ้าเมือง |
| 9 | พระพนมนครานุรักษ์สิทธิศักดิ์เทพฤายศ ทศบุรีศรีโคตรบูรณ์หลวง (บุญมาก) | 26 กันยายน 2426 | 16 มกราคม 2432 |  |
| 10 | ว่าที่ พระยาพนมนครานุรักษ์ฯ (ทองทิพย์) | 2433 | 5 มิถุนายน 2440 | ดำรงตำแหน่งว่าที่เจ้าเมือง |
| 11 | พระยาพนมนครานุรักษ์มหาสวามิภักดิ์นคราธิบดี (ศรีวิชัย) | 2441 | 12 มกราคม 2442 |  |
ว่างตำแหน่ง 2442–2443
ยกเลิกตำแหน่งอาญาสี่ (2443)
การปกครอง

บทความหลัก: อาญาสี่
ดูเพิ่ม

หัวเมืองลาวอีสาน
มณฑลเทศาภิบาล
Wikisource
มิถุนา ภู่ทอง

| คุณหญิงมิถุนา ภู่ทอง |
| --- | --- |

ผู้ว่าราชการจังหวัดเกาะกง
อยู่ในวาระ
เริ่มดำรงตำแหน่ง  19 มิถุนายน 2560
นายกรัฐมนตรี: ฮุน เซน
ก่อนหน้า: บุญเลิศ พราหมณ์เกษร
 
ข้อมูลส่วนบุคคล
พรรคการเมือง: ประชาชนกัมพูชา
บุพการี: ยุทธ ภู่ทอง (บิดา) สมศรี ภู่ทอง (มารดา)
ศิษย์เก่า: มหาวิทยาลัยราชภัฏรำไพพรรณี วิทยาลัยการทัพบกสหรัฐ

มิถุนา ภู่ทอง (เขมร: មិថុនា ភូថង, มิถุนา ภูถง) เป็นนักการเมืองหญิงชาวกัมพูชา ขึ้นดำรงตำแหน่งเป็นผู้ว่าราชการจังหวัดเกาะกงตั้งแต่ พ.ศ. 2560 ถือเป็นผู้ราชการจังหวัดที่มีอายุน้อยที่สุดและเป็นผู้ว่าราชการจังหวัดหญิงคนแรกของประเทศกัมพูชา เธอเป็นบุตรสาวของยุทธ ภู่ทอง อดีตผู้ว่าราชการจังหวัดไพรแวงและจังหวัดเกาะกง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา
ประวัติ

มิถุนา ภู่ทอง เกิดในครอบครัวเชื้อสายไทยจากจังหวัดเกาะกง เป็นบุตรสาวจากบุตรทั้งหมดสี่คนของยุทธ ภู่ทอง อดีตผู้ว่าราชการจังหวัดไพรแวง และจังหวัดเกาะกง กับสมศรี ภู่ทอง และมีศักดิ์เป็นหลานสาวของใส่ ภู่ทอง นักการเมือง นักการทหาร และนักปฏิวัติของกัมพูชา  มิถุนาสำเร็จการศึกษาจากมหาวิทยาลัยราชภัฏรำไพพรรณี จังหวัดจันทบุรี ประเทศไทย และสำเร็จการศึกษาจากวิทยาลัยการทัพบกสหรัฐ สหรัฐ ด้านครอบครัว เธอสมรสและมีบุตรแล้ว
การทำงาน

หลังสำเร็จการศึกษา มิถุนาได้กลับมาช่วยงานของบิดาที่เกาะกง แล้วได้รับเลือกให้เป็นสมาชิกสภาจังหวัดเกาะกง หลังจากนั้นเธอได้รับการแต่งตั้งเป็นรองผู้ว่าราชการจังหวัดเกาะกงช่วงกลาง พ.ศ. 2559 คู่กับไพฑูรย์ พราหมณ์เกษร ซึ่งเป็นชาวไทยเกาะกงเช่นกัน กระทั่งการเลือกตั้งท้องถิ่นใน พ.ศ. 2560 มิถุนาก็ได้รับการแต่งตั้งให้เป็นผู้ว่าราชการเกาะกง ถือเป็นผู้ว่าราชการจังหวัดที่เป็นเพศหญิงคนแรก และเป็นผู้ว่าราชการจังหวัดที่มีอายุน้อยที่สุด ซึ่งในขณะนั้นเธอมีอายุได้ 38 ปี ชำ บุนเทต นักวิเคราะห์การเมืองชาวจังหวัดเกาะกงแสดงความเห็นว่า "[การขึ้นดำรงตำแหน่งของมิถุนา] สร้างความหวังมากมายให้กับชาวเกาะกง"
ในช่วงที่เธอดำรงตำแหน่งเป็นผู้ว่าราชการจังหวัดเกาะกง มีนโยบายพัฒนาจังหวัดเกาะกง ด้วยการก่อสร้างและปรับปรุงโครงสร้างพื้นฐานตามความต้องการของประชาชน ได้แก่ การก่อสร้างศาลากลางจังหวัดแห่งใหม่ สร้างสวนสาธารณะใหม่ โรงพยาบาล สถานีอนามัย โรงเรียน และวัด เพื่อดึงดูดให้ภาคเอกชนมาลงทุนในจังหวัดเกาะกงมากขึ้น สอดคล้องกับสมญานามของเกาะกง คือ ดวงดาวแห่งทิศหรดี อีกทั้งมีความสัมพันธ์อันดีกับอำเภอคลองใหญ่ จังหวัดตราดมาโดยตลอด โดยเฉพาะด้านการค้าและการท่องเที่ยวบริเวณชายแดน
กลุ่มอาการภูมิคุ้มกันเสื่อมที่เริ่มต้นในวัยผู้ใหญ่

| กลุ่มอาการภูมิคุ้มกันเสื่อมที่เริ่มต้นในวัยผู้ใหญ่ (Adult-onset immunodeficiency syndrome) |
| --- | --- |
ชื่ออื่น: Adult-onset immunodeficiency with anti-interferon-gamma autoantibodies
กลุ่มอาการภูมิคุ้มกันเสื่อมที่เริ่มต้นในวัยผู้ใหญ่ (อังกฤษ: adult-onset immunodeficiency syndrome) เป็นชื่อเบื้องต้นของโรคภูมิคุ้มกันเสื่อมที่เพิ่งได้รับการค้นพบใหม่โรคหนึ่ง ชื่อนี้ถูกเสนอในบทรายงานการวิจัยชิ้นแรกที่ค้นพบโรคนี้แล้วเผยแพร่ต่อสาธารณะ เชื่อว่าเป็นโรคเรื้อรังไม่ติดต่อ มีผู้ป่วยเป็นคนเอเชียอายุประมาณ 50 ปี เริ่มวินิจฉัยได้ตั้งแต่ ค.ศ. 2004 ส่วนมากพบในประเทศไทยและประเทศไต้หวัน
สื่อในประเทศไทยนิยมเรียกโรคนี้ว่าโรคใหม่คล้ายเอดส์ หรือโรคใหม่อาการคล้ายเอดส์
สาเหตุ

สาเหตุของภาวะภูมิคุ้มกันเสื่อมในผู้ป่วยโรคนี้ยังไม่แน่ชัด การศึกษาวิจัยที่ทำในไทยและไต้หวันพบว่าผู้ป่วยกลุ่มนี้ที่มีการติดเชื้อฉวยโอกาสมีการสร้างออโตแอนติบอดีต่ออินเตอร์เฟียรอนแกมมาขึ้นในร่างกาย ซึ่งอินเตอร์เฟียรอนแกมมานี้เป็นสารตัวกลางตัวสำคัญตัวหนึ่งในกระบวนการการกำจัดเชื้อโรคในร่างกาย ร่างกายของผู้ป่วยที่สร้างออโตแอนติบอดีต่อสารนี้จึงมีความสามารถในการต่อสู้กับเชื้อโรคได้น้อยกว่าปกติ จึงเกิดเป็นภาวะภูมิคุ้มกันเสื่อม คณะผู้วิจัยเชื่อว่าปัจจัยสำคัญที่มีผลต่อการเป็นโรคนี้คือเชื้อชาติ เนื่องจากผู้ป่วยเกือบทั้งหมดเท่าที่มีบันทึกไว้เป็นคนเอเชีย ส่วนปัจจัยอื่นๆ ยังต้องการข้อมูลเพิ่มเติม
อาการและอาการแสดง

ผู้ป่วยจะมีอาการของภาวะภูมิคุ้มกันเสื่อม ทำให้เกิดการติดเชื้อฉวยโอกาส ซึ่งจะไม่ทำให้เกิดโรคในผู้ที่มีภูมิคุ้มกันปกติ โรคจากการติดเชื้อฉวยโอกาสเหล่านี้เช่น ติดเชื้อรา เช่น เยื่อหุ้มสมองอักเสบจากเชื้อราคริปโตคอกคัส ปอดอักเสบจากเชื้อราเพนิซิลเลียม วัณโรค หรือเชื้ออื่นคล้ายวัณโรค การติดเชื้อเหล่านี้ทำให้มีอาการเฉพาะโรค นอกจากอาการเฉพาะโรคจากการติดเชื้อเหล่านี้แล้วยังมีอาการทั่วไปอื่นๆ เช่น ไข้เรื้อรัง น้ำหนักลด ต่อมน้ำเหลืองโต เป็นต้น
ประวัติศาสตร์

มีการสังเกตมาเป็นเวลากว่า 20 ปีแล้วว่าผู้ป่วยจำนวนหนึ่งมีอาการคล้ายคลึงกับที่พบในผู้ป่วยเอดส์ คือ มีภูมิคุ้มกันบกพร่อง ติดเชื้อฉวยโอกาส มีไข้เรื้อรัง แต่ตรวจไม่พบหลักฐานของการติดเชื้อเอชไอวี และตรวจไม่พบสาเหตุอื่นๆ ที่ทำให้มีภาวะภูมิคุ้มกันเสื่อม เช่น เบาหวาน มะเร็ง หรือโรคภูมิคุ้มกันบกพร่องอื่นๆ ที่เป็นที่รู้จัก พบผู้ปว่ยลักษณะเช่นนี้ในประเทศไทยประมาณ 100 คน มีอาการเป็นแล้วหายแล้วกลับเป็นซ้ำอีก ไม่หายขาด
ต่อมา พ.ศ. 2547 แพทย์สหรัฐอเมริกาพบผู้ป่วยชาวเอเชียที่มีอาการเช่นนี้จำนวนหนึ่ง สถาบันวิจัยสุขภาพแห่งชาติของสหรัฐอเมริกา (National Institute of Health, NIH) จึงได้เริ่มโครงการศึกษาวิจัยร่วมกับประเทศไทยและประเทศไต้หวัน ได้อาสาสมัครผู้ป่วยจากทั้งสองประเทศประมาณ 200 ราย อายุตั้งแต่ 18-78 ปี เก็บข้อมูลอาการเจ็บป่วย ผลการตรวจร่างกาย และผลการตรวจทางห้องปฏิบัติการอย่างละเอียด
พานทองแท้ ชินวัตร

| พานทองแท้ ชินวัตร |
| --- | --- |
พานทองแท้ ใน พ.ศ. 2562
เกิด: 2 ธันวาคม พ.ศ. 2522 (45 ปี) ฮันต์สวิลล์ รัฐเท็กซัส สหรัฐอเมริกา
ชื่ออื่น: โอ๊ค
การศึกษา: โรงเรียนเตรียมอุดมศึกษา
ศิษย์เก่า: มหาวิทยาลัยรามคำแหง (ร.บ.)
อาชีพ:  นักธุรกิจ  นักการเมือง 
พรรคการเมือง: เพื่อไทย (2561–ปัจจุบัน)
คู่สมรส: ณัฐฐิญา ปวงคำ (สมรส 2565)
บุตร: 2 คน
บิดามารดา: ทักษิณ ชินวัตร (บิดา) พจมาน ณ ป้อมเพชร (มารดา)
ญาติ: พินทองทา ชินวัตร คุณากรวงศ์ (น้องสาว) แพทองธาร ชินวัตร (น้องสาว) ยิ่งลักษณ์ ชินวัตร (อาหญิง) สมชาย วงศ์สวัสดิ์ (ลุงเขย)
ครอบครัว: ตระกูลชินวัตร
พานทองแท้ ชินวัตร (เกิด 2 ธันวาคม พ.ศ. 2522) ชื่อเล่น โอ๊ค เป็นนักธุรกิจชาวไทย สมาชิกพรรคเพื่อไทย บุตรชายคนเดียวของทักษิณ ชินวัตร กับคุณหญิง พจมาน ดามาพงศ์ เกิดที่เมืองฮันต์สวิลล์ ในรัฐเท็กซัสของสหรัฐอเมริกา มีน้องสาวสองคน คือพินทองทา และแพทองธาร
ประวัติและการศึกษา

พานทองแท้จบการศึกษาระดับมัธยม จากโรงเรียนเตรียมอุดมศึกษา และเรียนต่อในคณะรัฐศาสตร์ มหาวิทยาลัยรามคำแหง แต่ในขณะที่ศึกษาชั้นปีที่ 3 เขาแอบซุกโพยข้อสอบ เข้าไปในห้องสอบวิชา การศึกษาระบบการเมืองในเชิงวิเคราะห์ จนมหาวิทยาลัยต้องตรวจสอบหาข้อเท็จจริง และต่อมาก็มีข่าวลือว่า เขาได้ยื่นใบลาออกจากการเป็นนักศึกษา มหาวิทยาลัยจึงได้ลงโทษพานทองแท้โดยสั่งพักการเรียน 1 ปี ปัจจุบันสำเร็จการศึกษาแล้ว ได้เข้ารับพระราชทานปริญญาบัตร ในระหว่างวันที่ 24-26 พฤศจิกายน พ.ศ. 2546
พานทองแท้สมรสกับณัฐฐิญา ปวงคำ ผู้บริหารโรงแรมเอสซีปาร์ค มีบุตรฝาแฝดชาย-หญิง 2 คน
การทำงาน

พานทองแท้เป็นที่ปรึกษาศูนย์ปฏิบัติการเลือกตั้งของพรรคเพื่อไทย กรรมการรองผู้อำนวยการ วอยซ์ทีวี (เดิมคือ บริษัท ฮาวคัม เอ็นเทอร์เทนเมนท์ จำกัด), กิจการสตูดิโอถ่ายภาพ She @ Mood, กิจการร้านกาแฟ Cafeinn, กิจการจำหน่ายเครื่องโทรศัพท์เคลื่อนที่ มาสเตอร์โฟน  และ เป็นกรรมการมูลนิธิไทยคม
การเมือง

นับตั้งแต่การเคลื่อนไหวต่อต้าน พันตํารวจโทด๊อกเตอร์ทักษิณ ชินวัตร ของพันธมิตรประชาชนเพื่อประชาธิปไตย เขาก็ถูกโจมตีและเผยแพร่ข่าวลือด้านลบมาโดยตลอดโดยกลุ่มผู้ต่อต้านทักษิณ พานทองแท้เริ่มมีบทบาททางการเมืองเด่นชัดนับจากปี 2555 จากกรณีการกล่าวหาว่าอภิสิทธิ์ เวชชาชีวะ หนีทหาร และจากนั้นพานทองแท้ก็ได้แสดงความคิดเห็นทางการเมืองโดยการจ้างคอลัมนิสต์เขียนผ่านทางเฟสบุ๊คของตัวเอง และเป็นประเด็นในสื่อกระแสหลักเรื่อยมา หลังรัฐประหารในประเทศไทย พ.ศ. 2557 เขาถูกทหารควบคุมตัว ในวันที่ 24 พฤษภาคม พ.ศ. 2557 ณ ท่าอากาศยานนานาชาติเชียงใหม่ และปรากฏข้อมูลในเอกสารคำร้องฝากขังกลุ่มแอดมินเพจ “เรารักพล.อ.ประยุทธ์”  ระบุว่า นายพานทองแท้ ชินวัตร บุตรชาย ทักษิณ ชินวัตร ให้เงินสนับสนุน
วันที่ 2 ตุลาคม พ.ศ. 2560 กรมสอบสวนคดีพิเศษ ได้ออกหมายเรียกให้ นายพานทองแท้ เข้ารับทราบข้อหาฟอกเงินและสมคบกันฟอกเงิน และ ต่อมาศาลอาญาคดีทุจริตและประพฤติมิชอบกลางมีคำพากษาเมื่อวันที่ 25 พฤศจิกายน พ.ศ. 2562 ให้ยกฟ้องคดีนี้ต่อมา28 พ.ค.2563 สำนักงานอัยการสูงสุด มีคำสั่งไม่ยื่นอุทธรณ์ คดีหมายเลขดำที่ อท.245/2561 ที่พนักงานอัยการสำนักงานคดีพิเศษ 4 เป็นโจทก์ยื่นฟ้อง นายพานทองแท้ ชินวัตร ลูกชาย ด็อกเตอร์ทักษิณ ชินวัตร อดีตนายกรัฐมนตรี คดีร่วมกันกันฟอกเงินทุจริตเงินปล่อยกู้ธนาคารกรุงไทย จำกัด จำนวน 10 ล้านบาท ในความความผิดฐานร่วมกันฟอกเงิน และสมคบคบกันฟอกเงิน ตาม พ.ร.บ.ป้องกันและปราบปรามการฟอกเงิน พ.ศ. 2542 มาตรา 5 , 9 , 60 และ พ.ร.บ.ป้องกันและปราบปรามการฟอกเงิน (ฉบับที่ 5) พ.ศ. 2558 มาตรา 10 ประกอบประมวลกฎหมายอาญา มาตรา 83 , 91
ในปี พ.ศ. 2565 พานทองแท้ได้รับตำแหน่งที่ปรึกษาศูนย์ปฏิบัติการเลือกตั้งสมาชิกสภาผู้แทนราษฎรของพรรคเพื่อไทย และเขายังได้เดินทางไปช่วยแพทองธารหาเสียงอีกด้วย
แหล่งข้อมูลอื่น

พานทองแท้ ชินวัตร ที่เฟซบุ๊ก
พานทองแท้ ชินวัตร ที่เอกซ์ (ทวิตเตอร์)
Positioning Magazine ธันวาคม 2547
| ด ค กทักษิณ ชินวัตร |
| --- | --- | --- |
| นายกรัฐมนตรี |  คณะรัฐมนตรีชุดที่ 1  คณะรัฐมนตรีชุดที่ 2  ทักษิโณมิกส์  | ทักษิณ ชินวัตร |
| กิจกรรมทางการเมือง |  พรรคพลังธรรม  พรรคไทยรักไทย  พรรคพลังประชาชน  พรรคเพื่อไทย  แนวร่วมประชาธิปไตยต่อต้านเผด็จการแห่งชาติ  กลุ่มคนเสื้อแดง  | ทักษิณ ชินวัตร |
| เหตุการณ์ |  การบินไทย เที่ยวบินที่ 114  เหตุระเบิดในกรุงเทพมหานคร พ.ศ. 2549  ความไม่สงบในชายแดนภาคใต้ของประเทศไทย  การทุจริตในโครงการท่าอากาศยานสุวรรณภูมิ  คดีที่ดินรัชดาฯ  | ทักษิณ ชินวัตร |
| ประเด็นพิพาท |  การขายหุ้นกลุ่มบริษัทชินคอร์ป  วิกฤตการณ์การเมืองไทย พ.ศ. 2548–2549  รัฐประหารในประเทศไทย พ.ศ. 2549  แผนฟินแลนด์  ระบอบทักษิณ  | ทักษิณ ชินวัตร |
| อาชีพทางธุรกิจ |  ชิน คอร์ปอเรชั่น  แอดวานซ์ อินโฟร์ เซอร์วิส  ไทยคม  สโมสรฟุตบอลแมนเชสเตอร์ซิตี  | ทักษิณ ชินวัตร |
| สถาบันที่มีชื่อเดียวกัน |  มหาวิทยาลัยชินวัตร  | ทักษิณ ชินวัตร |
| เครือญาติ |  ซุ่นเส็ง แซ่คู (ปู่ทวด)  เลิศ ชินวัตร (บิดา)  สุรพันธ์ ชินวัตร (อา)  เยาวภา วงศ์สวัสดิ์ (น้องสาว)  ยิ่งลักษณ์ ชินวัตร (น้องสาว)  พจมาน ณ ป้อมเพชร (อดีตภริยา)  พานทองแท้ ชินวัตร (บุตร)  พินทองทา ชินวัตร (ธิดา)  แพทองธาร ชินวัตร (ธิดา)  ชัยสิทธิ์ ชินวัตร (ลูกพี่ลูกน้อง)  สมชาย วงศ์สวัสดิ์ (น้องเขย)  | ทักษิณ ชินวัตร |
| สถานที่พำนัก |  บ้านจันทร์ส่องหล้า  | ทักษิณ ชินวัตร |
จตุรมิตรสามัคคี

| --- | --- |
ตราสัญลักษณ์ประจำการแข่งขัน ฟุตบอลจตุรมิตรสามัคคี ครั้งที่ 31 พ.ศ. 2568
    สวนกุหลาบวิทยาลัย   เทพศิรินทร์   อัสสัมชัญ   กรุงเทพคริสเตียนวิทยาลัย   
ชื่อในภาษาแม่: จตุรมิตร
กีฬา: ฟุตบอล
ที่ตั้ง: กรุงเทพมหานคร
ทีม: 4
พบกันครั้งแรก: 16 ตุลาคม พ.ศ. 2507
พบกันครั้งล่าสุด: จตุรมิตรสามัคคี ครั้งที่ 30 (11 พฤศจิกายน - 18 พฤศจิกายน พ.ศ. 2566)
พบกันครั้งต่อไป: พ.ศ. 2568
ออกอากาศ: สยามสปอร์ต   JaturamitrLIVE   ช่อง 9 อ.ส.ม.ท. (ครั้งที่ 16)   สทท.(ครั้งที่ 25,26,27)   ช่อง 3 แฟมิลี (ครั้งที่ 28)    ยูทูบไลฟ์ (ครั้งที่ 28)  ทรูโฟร์ยู (ครั้งที่ 29)  ททบ.5 เอชดี (ครั้งที่ 30)
สนาม: สนามศุภชลาศัย
รางวัล: ถ้วยพระราชทาน สมเด็จพระกนิษฐาธิราชเจ้า  กรมสมเด็จพระเทพรัตนราชสุดาฯ  สยามบรมราชกุมารี
สถิติ
การพบกันทั้งหมด: 30 ครั้ง
ชนะสูงสุด: โรงเรียนสวนกุหลาบวิทยาลัย
Postseason results: โรงเรียนสวนกุหลาบวิทยาลัย   และ โรงเรียนกรุงเทพคริสเตียนวิทยาลัย (พ.ศ. 2566)
ชนะต่อเนื่องยาวนานที่สุด: โรงเรียนสวนกุหลาบวิทยาลัย   และ โรงเรียนกรุงเทพคริสเตียนวิทยาลัย
การแข่งขันฟุตบอลประเพณีจตุรมิตรสามัคคี (อังกฤษ: Jaturamitr Samakkee) เป็นประเพณีการแข่งขันฟุตบอลกระชับมิตรระดับมัธยมศึกษาของโรงเรียนชายล้วนเก่าแก่สี่โรงเรียนของประเทศไทย ประกอบด้วย โรงเรียนสวนกุหลาบวิทยาลัย โรงเรียนเทพศิรินทร์ โรงเรียนอัสสัมชัญ และโรงเรียนกรุงเทพคริสเตียนวิทยาลัย ณ สนามศุภชลาศัย กรีฑาสถานแห่งชาติ
การแข่งขันจตุรมิตรสามัคคีเริ่มต้นขึ้นครั้งแรกในปี พ.ศ. 2507 และได้จัดอย่างต่อเนื่องทุกปี จนกระทั่งในปี พ.ศ. 2530 ได้ปรับมาเป็นจัดทุก 2 ปีตามที่ปรากฎในปัจจุบัน งานดังกล่าวมักจะจัดขึ้น 1 สัปดาห์ในช่วงฤดูหนาวเดือนพฤศจิกายน โดยปกติแล้วเจ้าภาพจะวันต่อเนื่องกันตามเข็มนาฬิกา เมื่อใดที่โรงเรียนใดโรงเรียนหนึ่งเป็นเจ้าภาพจะวนสีประจำโรงเรียนนั้นไว้มุมบนของตราลายประจำยาม
ด้วยการแข่งขันดังกล่าวจัดขึ้นเพียง 2 ปีครั้ง ทำให้งานประเพณีจตุรมิตรสามัคคีถือเป็นกิจกรรมที่สำคัญที่สุดของศิษย์ปัจจุบันและศิษย์เก่าจากทั้งสี่โรงเรียนที่ต่างคาดหวังผลการแข่งขันชนะเดี่ยว (แชมป์เดี่ยว) เนื่องจากหากสองโรงเรียนจบการแข่งขันรอบชิงชนะเลิศด้วยคะแนนเท่ากันจะไม่มีการยิงจุดโทษตามลักษณะของเกมฟุตบอลกระชับมิตร ส่งผลให้ทั้ง 2 โรงเรียนครองแชมป์ร่วมกัน นอกจากเกมการแข่งขันฟุตบอลแล้ว ยังประกอบด้วยการแปรอักษรและการร้องเพลงเชียร์ที่ถือเป็นการเพิ่มสีสันและบรรยากาศที่สำคัญของให้กับงาน
สำหรับการแข่งขันครั้งล่าสุดคือครั้งที่ 30 ระหว่างวันที่ 11-18 พฤศจิกายน พ.ศ. 2566 โดยโรงเรียนเทพศิรินทร์เป็นเจ้าภาพ และจะจัดขึ้นอีกครั้งในปี พ.ศ. 2568 โดยมีโรงเรียนอัสสัมชัญเป็นเจ้าภาพ
ประวัติ

การแข่งขันฟุตบอลประเพณีจตุรมิตรสามัคคีเป็นความคิดริเริ่มของนายโปร่ง ส่งแสงเติม อาจารย์ใหญ่โรงเรียนสวนกุหลาบวิทยาลัย กับนายอารีย์ เสมประสาท อาจารย์ใหญ่โรงเรียนกรุงเทพคริสเตียนวิทยาลัย ทั้งสองท่านได้มาขอความร่วมมือจากนายบุญอวบ บูรณะบุตร อาจารย์ใหญ่โรงเรียนเทพศิรินทร์ และนายบรรณา ชโนดม อาจารย์ใหญ่โรงเรียนอัสสัมชัญ ให้ร่วมกันจัดการแข่งขันฟุตบอลระหว่างสี่สถาบัน เพื่อเชื่อมความสามัคคีของครูอาจารย์และนักเรียนทุกฝ่าย ซึ่งอาจารย์ทั้งสี่มีความเห็นพ้องกัน
การแข่งขันจตุรมิตรสามัคคีครั้งแรกจัดขึ้นระหว่างวันที่ 16 ตุลาคมถึง 18 พฤศจิกายน พ.ศ. 2507 โดยมีวัตถุประสงค์หลักเพื่อเสริมสร้างความสามัคคีของนักเรียนทั้งสี่โรงเรียน การแข่งขันครั้งต่อมาจัดขึ้นทุกปีจนถึงปี พ.ศ. 2528 ยกเว้นในปี พ.ศ. 2509–2510, 2515, 2517–2520 และ 2522–2523 ตั้งแต่ปี พ.ศ. 2530 เป็นต้นมา การแข่งขันถูกจัดขึ้นทุก ๆ สองปี รายการนี้เป็นการแข่งขันฟุตบอลไทยที่ได้รับความนิยมและผู้เล่นที่โดดเด่นจากการแข่งขันนี้ยังคงเป็นผู้เล่นคนสำคัญในไทยแลนด์พรีเมียร์ลีก ได้แก่ ธวัชชัย ดำรงค์อ่องตระกูล และธีรเทพ วิโนทัย งานนี้มีการออกอากาศเป็นประจำทางโทรทัศน์แห่งชาติ และการแข่งขันล่าสุด 3 รายการยังได้รับการถ่ายทอดผ่านวิดีโอสตรีมมิ่งสดพร้อมคะแนนสดที่เผยแพร่บนเว็บไซต์อย่างเป็นทางการ นอกจากการแข่งขันแล้วยังประกอบด้วยการแสดงเชียร์ และการแปรอักษร
แม้ว่าความสามัคคีจะเป็นหัวใจสำคัญของการแข่งขันมาโดยตลอด (จตุรมิตร มาจากภาษาสันสกฤต จตุร + มิตร แปลว่า "สี่สหาย" และ สามัคคี (จากภาษาบาลีว่า สามัคคี) แปลว่า "ความกลมเกลียว" หรือ "ความกลมเกลียว") คำว่า จตุรมิตร มักถูกใช้เป็นวลีติดปากเพื่อเรียกนักเรียนหรือศิษย์เก่าของโรงเรียนที่เข้าร่วมโครงการทั้งสี่แห่ง การแข่งขันระหว่างโรงเรียนได้เพิ่มความรุนแรงขึ้น โดยเฉพาะอย่างยิ่งการแข่งขันทีมคู่ปรับระหว่างสวนกุหลาบวิทยาลัยกับเทพศิรินทร์ และอัสสัมชัญกับกรุงเทพคริสเตียนวิทยาลัย สิ่งนี้นำไปสู่ความรุนแรงระหว่างโรงเรียนหลายกรณีในช่วงหลายสัปดาห์ของการแข่งขัน ขอบเขตของปัญหาคือต้องมีการแยกผู้ชมอย่างเข้มงวดและการบังคับใช้ความปลอดภัยในระหว่างการแข่งขัน
อันดับแชมป์

| โรงเรียน | จำนวนครั้งชนะเดี่ยว | จำนวนครั้งชนะร่วม | รวม |
| --- | --- | --- | --- |
| สวนกุหลาบวิทยาลัย | 6 | 8 | 14 |
| กรุงเทพคริสเตียนวิทยาลัย | 4 | 10 | 14 |
| อัสสัมชัญ | 4 | 4 | 8 |
| เทพศิรินทร์ | 2 | 4 | 6 |
หมายเหตุ นับเฉพาะผลการแข่งขันในปีที่นับครั้งในลำดับการแข่งขัน
จตุรมิตรสามัคคีอาวุโส

การแข่งขันฟุตบอลประเพณีจตุรมิตรสามัคคีอาวุโส เริ่มจัดการแข่งขันอย่างเป็นทางการเมื่อปี พ.ศ. 2540 โดยมีจุดประสงค์เพื่อความสนุกสนาน สามัคคี เสริมสร้างความสัมพันธ์อันดีระหว่าง 4 สถาบันเสมือนญาติมิตร และแสดงออกถึงความมีน้ำใจนักกีฬาของชาวจตุรมิตร อันเป็นแบบอย่างที่ดีในวงการกีฬาและสังคมไทย โดยแต่ละสถาบันจะผลัดเปลี่ยนกันเป็นเจ้าภาพ สถาบันละ 2 ปี
ประเพณีชาวจตุรมิตร

ทุก ๆ วันสำคัญของราชการในทุก ๆ ปี ชาวจตุรมิตรมีกิจกรรมที่สำคัญ จึงมีการนัดหมายกันทุกครั้ง และถือเป็นประเพณีที่ 4 สถาบันได้ร่วมใจกันปฏิบัติมาช้านาน กิจกรรมเหล่านั้นได้แก่
วันที่ 3 มิถุนายน ถวายพระพรเนื่องในวโรกาสวันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี
วันที่ 28 กรกฎาคม ถวายพระพรเนื่องในวโรกาสวันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว
วันที่ 12 สิงหาคม  ถวายพระพรเนื่องในวโรกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 23 ตุลาคม ถวายบังคมเนื่องในวันปิยมหาราช
วันที่ 25 พฤศจิกายน ถวายบังคมเนื่องในวันมหาธีรราชเจ้า
วันที่ 10 ธันวาคม วันพระราชทานรัฐธรรมนูญ
ดูเพิ่ม

การแปรอักษร
งานฟุตบอลประเพณีจุฬาฯ–ธรรมศาสตร์
แหล่งข้อมูลอื่น

Jaturamitr_Official - แฟนเพจเฟซบุ๊กอย่างเป็นทางการ
| ด ค กกลุ่มโรงเรียนสวนกุหลาบวิทยาลัย |
| --- | --- | --- |
| สัญลักษณ์ | ตึกยาว |  |
| วิทยาเขต |  พระนคร  นนทบุรี  สมุทรปราการ  ปทุมธานี  รังสิต  ชลบุรี  เพชรบูรณ์  สระบุรี  นครสวรรค์  ธนบุรี  นครศรีธรรมราช  |  |
| กิจกรรม |  จตุรมิตรสามัคคี  สโมสรฟุตบอลสวนกุหลาบวิทยาลัย  |  |
| ดูเพิ่ม |  อาคารสวนกุหลาบ  พิพิธภัณฑ์การศึกษาแห่งชาติ  |  |
| ศิษย์เก่า |  รายนามศิษย์เก่าโรงเรียนสวนกุหลาบวิทยาลัยที่มีชื่อเสียง  |  |
 หมวดหมู่  โครงการวิกิ 
| ด ค กโรงเรียนเทพศิรินทร์ |
| --- | --- |
สัญลักษณ์: ตึกแม้นศึกษาสถาน
โรงเรียนเครือข่าย:  ป้อมปราบศัตรูพ่าย  ร่มเกล้า  ปทุมธานี  นนทบุรี  สระบุรี  กาญจนบุรี  ขอนแก่น  เชียงใหม่  สมุทรปราการ  ดอยอ่างขาง  ชลบุรี  นครศรีธรรมราช 
กิจกรรม:  จตุรมิตรสามัคคี  สโมสรฟุตบอลเทพศิรินทร์ 
บุคคลสำคัญ:  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระปรเมนทรมหาอานันทมหิดล พระอัฐมรามาธิบดินทร  สมเด็จพระเทพศิรินทราบรมราชินี  สมเด็จเจ้าฟ้าฯ กรมพระยาภาณุพันธุวงศ์วรเดช  หม่อมแม้น ภาณุพันธุ์ ณ อยุธยา 
 หมวดหมู่  โครงการวิกิ 
| ด ค กโรงเรียนอัสสัมชัญ |
| --- | --- | --- |
| สัญลักษณ์ |  สดุดีอัสสัมชัญ (เพลงประจำโรงเรียน)  อาสนวิหารอัสสัมชัญ (โบสถ์ด้านหลังโรงเรียนอัสสัมชัญ)  แม่พระรับเกียรติยกขึ้นสวรรค์  |  |
| วิทยาลัย |  โรงเรียนอัสสัมชัญแผนกประถม  โรงเรียนอัสสัมชัญแผนกมัธยม  |  |
| วิทยาเขต |  พาณิชยการ  ศรีราชา  ลำปาง  ธนบุรี  ระยอง  อุบลราชธานี  นครราชสีมา  สมุทรปราการ  นครพนม  สมุทรสาคร  |  |
| กิจกรรม |  จตุรมิตรสามัคคี  สโมสรฟุตบอลอัสสัมชัญ  สโมสรฟุตบอลอัสสัมชัญ ยูไนเต็ด  |  |
| บุคคลสำคัญ |  เอมิล ออกัสต์ กอลมเบต์  ฟ. ฮีแลร์  เฉิด สุดารา  คณะภราดาเซนต์คาเบรียล  |  |
| ศิษย์เก่า |  รายนามศิษย์เก่าจากโรงเรียนอัสสัมชัญ  |  |
 หมวดหมู่  โครงการวิกิ 
| ด ค กโรงเรียนกรุงเทพคริสเตียนวิทยาลัย |
| --- | --- | --- |
| สัญลักษณ์ |  หอธรรม  สปิริตบีซีซี  คบเพลิงบีซีซี  ดอกชงโค  |  |
| วิทยาลัย |  โรงเรียนกรุงเทพคริสเตียนวิทยาลัย  |  |
| กิจกรรม |  จตุรมิตรสามัคคี  สโมสรฟุตบอลกรุงเทพคริสเตียนวิทยาลัย  |  |
| บุคคลสำคัญ |  ศาสนาจารย์จอห์น แอนเดอร์สัน เอกิ้น  คณะอเมริกันเพรสไบทีเรียน  อาจารย์อารีย์ เสมประสาท  อาจารย์สิงห์โต จ่างตระกูล  ศาสนาจารย์ ดร. ซามูเอล เรโนลด์ เฮ้าส์  |  |
 หมวดหมู่  โครงการวิกิสถานศึกษา 
กิจกรรมแปรอักษรของโรงเรียนกรุงเทพคริสเตียนวิทยาลัยและโรงเรียนสวนกุหลาบวิทยาลัยในงานจตุรมิตรสามัคคี ครั้งที่ 30
กิจกรรมแปรอักษรของโรงเรียนอัสสัมชัญและโรงเรียนเทพศิรินทร์ในงานจตุรมิตรสามัคคี ครั้งที่ 30
การแปรอักษรตราสถาบันของโรงเรียนกรุงเทพคริสเตียนวิทยาลัยในงานจตุรมิตรสามัคคี ครั้งที่ 30
การแปรอักษรพระฉายาลักษณ์สมเด็จพระเทพศิรินทราบรมราชินี โดยโรงเรียนเทพศิรินทร์ ในงานจตุรมิตรสามัคคี ครั้งที่ 30
การแปรอักษรตราสถาบันของโรงเรียนอัสสัมชัญในงานจตุรมิตรสามัคคี ครั้งที่ 30
การแปรอักษรตราสถาบันของโรงเรียนสวนกุหลาบวิทยาลัยในงานจตุรมิตรสามัคคี ครั้งที่ 30
การแปรอักษร 1:1 ระหว่างโรงเรียนกรุงเทพคริสเตียนวิทยาลัยและโรงเรียนสวนกุหลาบวิทยาลัย
กลุ่มกองเชียร์จากโรงเรียนสวนกุหลาบวิทยาลัยบริเวณที่นั่งฝั่งทิศใต้ของสนามศุภชลาศัยในงานจตุรมิตรสามัคคี ครั้งที่ 30
กลุ่มกองเชียร์จากโรงเรียนกรุงเทพคริสเตียนวิทยาลัยและโรงเรียนเทพศิรินทร์บริเวณที่นั่งฝั่งทิศเหนือของสนามศุภชลาศัยในงานจตุรมิตรสามัคคี ครั้งที่ 30